Propunere de REGULAMENT AL PARLAMENTULUI EUROPEAN ŞI AL CONSILIULUI de abrogare a Regulamentului (CE) nr. 827/2004 al Consiliului de interzicere a importurilor de ton obez de Atlantic (Thunnus obesus) originar din Bolivia, Cambodgia, Georgia, Guineea Ecuatorială și Sierra Leone și de abrogare a Regulamentului (CE) nr. 1036/2001 /* COM/2013/0185 final - 2013/0097 (COD) */





EXPUNERE DE MOTIVE 1. CONTEXTUL PROPUNERII Uniunea este parte contractantă la Convenția internațională pentru conservarea tonului din Oceanul Atlantic (Convenția ICCAT) din 14 noiembrie 1997, în urma adoptării Deciziei 86/238/CEE a Consiliului[1]. Convenția ICCAT prevede un cadru pentru cooperarea regională privind conservarea și gestionarea resurselor de ton și de specii înrudite cu tonul din Oceanul Atlantic și din mările adiacente, prin instituirea unei Comisii Internaționale pentru Conservarea Tonului din Oceanul Atlantic (denumită în continuare „ICCAT”) și adoptarea de către aceasta din urmă a unor măsuri de conservare și de gestionare care devin obligatorii pentru părțile contractante. În 1998, ICCAT a adoptat rezoluția 98-18 privind capturile de ton nedeclarate și nereglementate efectuate de navele mari de pescuit cu paragate în zona Convenției. Această rezoluție a stabilit proceduri pentru identificarea țărilor ale căror nave au pescuit ton și specii înrudite într-un mod care a redus eficacitatea măsurilor de conservare și de gestionare adoptate de ICCAT. Rezoluția a precizat, de asemenea, măsurile care trebuie adoptate, inclusiv măsurile nediscriminatorii de restricționare a schimburilor comerciale, dacă sunt necesare, pentru a împiedica navele din aceste țări să continue acest tip de practici de pescuit. De la adoptarea rezoluției 98-18, ICCAT a identificat Bolivia, Cambodgia, Guineea Ecuatorială, Georgia și Sierra Leone ca țări ale căror nave pescuiesc ton obez de Atlantic (Thunnus obesus) într-un mod care reduce eficacitatea măsurilor sale de conservare și de gestionare a acestei specii, întemeindu-și constatările pe date privind capturile, comerțul și activitățile navelor. În consecință, ICCAT a recomandat ca părțile contractante să ia măsurile necesare, în conformitate cu prevederile Rezoluției din 1998, astfel încât să fie interzis importul de ton obez de Atlantic și de produse din ton obez, sub orice formă, originare din țările menționate mai sus. În consecință, importurile de ton obez de Atlantic originar din Bolivia, Cambodgia, Guineea Ecuatorială, Georgia și Sierra Leone în Uniunea Europeană au fost interzise prin Regulamentul (CE) nr. 827/2004[2]. La cea de a 14-a reuniune specială a ICCAT care a avut loc în 2004, aceasta a recunoscut eforturile făcute de Cambodgia, Guineea Ecuatorială și Sierra Leone pentru a răspunde la preocupările exprimate și a adoptat recomandări privind ridicarea măsurilor de restricționare a schimburilor comerciale împotriva acestor trei țări. În consecință, Regulamentul (CE) nr. 827/2004 a fost modificat prin Regulamentul (CE) nr. 919/2005[3], astfel încât acesta continuă să interzică numai importurile de acest tip din Bolivia și din Georgia, în timp ce importurile din Cambodgia, Guineea Ecuatorială și Sierra Leone sunt autorizate din nou. În plus, în cadrul celei de-a 22-a reuniuni ordinare anuale, ICCAT a recunoscut eforturile făcute și acțiunile întreprinse de Bolivia și de Georgia și a adoptat Recomandarea 11-19 de ridicare a interdicțiilor la importul de ton obez de Atlantic și de produse din ton obez de Atlantic care au fost impuse acestor două țări. Regulamentul (CE) nr. 827/2004, modificat prin Regulamentul (CE) nr. 919/2005 ar trebui, prin urmare, să fie abrogat. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI N/A 3. ELEMENTELE JURIDICE ALE PROPUNERII Ridicarea interdicțiilor la importul de ton obez de Atlantic și de produse din ton obez de Atlantic impuse Boliviei și Georgiei a fost adoptată de ICCAT, organism internațional la care Uniunea Europeană este parte contractantă. Pentru a-și respecta angajamentele internaționale, Uniunea Europeană ar trebui să introducă o astfel de decizie în legislația Uniunii și, prin urmare, ar trebui să abroge Regulamentul (CE) nr. 827/2004. Deoarece prezenta propunere ține de domeniul politicii comerciale comune, temeiul său juridic ar trebui să fie articolul 207 din Tratatul privind funcționarea Uniunii Europene. 4. IMPLICAȚIILE BUGETARE N/A 5. ELEMENTE OPȚIONALE N/A 2013/0097 (COD) Propunere de REGULAMENT AL PARLAMENTULUI EUROPEAN ŞI AL CONSILIULUI de abrogare a Regulamentului (CE) nr. 827/2004 al Consiliului de interzicere a importurilor de ton obez de Atlantic (Thunnus obesus) originar din Bolivia, Cambodgia, Georgia, Guineea Ecuatorială și Sierra Leone și de abrogare a Regulamentului (CE) nr. 1036/2001 PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 alineatul (2), având în vedere propunerea Comisiei Europene, după transmiterea proiectului de act legislativ către parlamentele naționale, hotărând în conformitate cu procedura legislativă ordinară, întrucât: (1) Uniunea este parte contractantă la Convenția internațională pentru conservarea tonului din Oceanul Atlantic (Convenția ICCAT) din 14 noiembrie 1997, în urma adoptării Deciziei 86/238/CEE a Consiliului[4]. (2) Convenția ICCAT prevede un cadru pentru cooperarea regională privind conservarea și gestionarea resurselor de ton și de specii înrudite cu tonul din Oceanul Atlantic și din mările adiacente, prin instituirea unei Comisii Internaționale pentru Conservarea Tonului din Oceanul Atlantic (denumită în continuare „ICCAT”) și adoptarea de către aceasta din urmă a unor măsuri de conservare și de gestionare care devin obligatorii pentru părțile contractante. (3) În 1998, ICCAT a adoptat rezoluția 98-18 privind capturile de ton nedeclarate și nereglementate efectuate de navele mari de pescuit cu paragate în zona Convenției. Această rezoluție a stabilit proceduri pentru identificarea țărilor ale căror nave au pescuit ton și specii înrudite într-un mod care a redus eficacitatea măsurilor de conservare și de gestionare adoptate de ICCAT. Rezoluția a precizat, de asemenea, măsurile care trebuie adoptate, inclusiv măsurile nediscriminatorii de restricționare a schimburilor comerciale, dacă sunt necesare, pentru a împiedica navele din aceste țări să continue acest tip de practici de pescuit. (4) De la adoptarea rezoluției 98-18, ICCAT a identificat Bolivia, Cambodgia, Guineea Ecuatorială, Georgia și Sierra Leone ca țări ale căror nave pescuiesc ton obez de Atlantic (Thunnus obesus) într-un mod care reduce eficacitatea măsurilor sale de conservare și de gestionare a acestei specii, întemeindu-și constatările pe date privind capturile, comerțul și activitățile navelor. (5) În consecință, ICCAT a recomandat ca părțile contractante să ia măsurile necesare, în conformitate cu prevederile Rezoluției din 1998, astfel încât să fie interzis importul de ton obez de Atlantic și de produse din ton obez, sub orice formă, originare din țările menționate mai sus. (6) Importurile de ton obez de Atlantic originar din Bolivia, Cambodgia, Guineea Ecuatorială, Georgia și Sierra Leone în Uniunea Europeană au fost interzise prin Regulamentul (CE) nr. 827/2004 al Consiliului[5]. (7) La cea de a 14-a reuniune specială a ICCAT care a avut loc în 2004, aceasta a recunoscut eforturile făcute de Cambodgia, Guineea Ecuatorială și Sierra Leone pentru a răspunde la preocupările exprimate și a adoptat recomandări privind ridicarea măsurilor de restricționare a schimburilor comerciale împotriva acestor trei țări. (8) În consecință, Regulamentul (CE) nr. 827/2004 a fost modificat prin Regulamentul (CE) nr. 919/2005[6], astfel încât acesta continuă să interzică numai importurile de acest tip din Bolivia și din Georgia, în timp ce importurile din Cambodgia, Guineea Ecuatorială și Sierra Leone sunt permise din nou. (9) În cadrul celei de-a 22-a reuniuni ordinare anuale, ICCAT a recunoscut acțiunile întreprinse de Bolivia și de Georgia și a adoptat Recomandarea 11-19 de ridicare a interdicțiilor la importurile de ton obez de Atlantic și de produse din ton obez de Atlantic care au fost impuse acestor ultime două țări. (10) Prin urmare, Regulamentul (CE) nr. 827/2004 ar trebui abrogat. ADOPTĂ PREZENTUL REGULAMENT: Articolul 1 Regulamentul (CE) nr. 827/2004 se abrogă. Articolul 2 Prezentul regulament intră în vigoare în a șaptea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, Pentru Parlamentul European, Pentru Consiliu Preşedintele Preşedintele [1] JO L 162, 18.6.1986, p. 33. [2] JO L 127, 29.4.2004, p. 21. [3] JO L 156, 18.6.2005, p. 1. [4] JO L 162, 18.6.1986, p. 33. [5] JO L 127, 29.4.2004, p. 21. [6] JO L 156, 18.6.2005, p. 1.